ଖଇରା, ୧୨।୧(ଡି.ଏନ.ଏ.)- ଖଇରା ବ୍ଲକ ନହଙ୍ଗସ୍ଥିତ ପଞ୍ଚାୟତସମିତି ଜୁନିୟର ମହିଳା ମହାବିଦ୍ୟାଳୟର ଜାତୀୟ ସେବା ଯୋଜନାରେ ଛାତ୍ରୀମାନେ ଶୁକ୍ରବାର ସୋର-କୁପାରୀ ରାସ୍ତାରେ ଯାନାବାହନ ଚାଳକଙ୍କୁ ସଚେତନ କରାଇଥିଲେ।\nହେଲମେଟ୍ଧାରୀଙ୍କୁ ଫୁଲ\t January 12th, 23:03 PM January 12th, 23:03 PM\nଖଇରା, ୧୨।୧(ଡି.ଏନ.ଏ.)- ଖଇରା ବ୍ଲକ ନହଙ୍ଗସ୍ଥିତ ପଞ୍ଚାୟତସମିତି ଜୁନିୟର ମହିଳା ମହାବିଦ୍ୟାଳୟର ଜାତୀୟ ସେବା ଯୋଜନାରେ ଛାତ୍ରୀମାନେ ଶୁକ୍ରବାର ସୋର-କୁପାରୀ ରାସ୍ତାରେ ଯାନାବାହନ ଚାଳକଙ୍କୁ ସଚେତନ କରାଇଥିଲେ। ମହାବିଦ୍ୟାଳୟ ପରିସରରେ ସ୍ବାମୀ ବିବେକାନନ୍ଦଙ୍କ ଜୟନ୍ତୀ ପାଳନ ପରେ ଛାତ୍ରୀମାନେ ସୋର-କୁପାରୀ ରାସ୍ତାର ନହଙ୍ଗ ଛକ ନିକଟରେ ଏକଜୁଟ୍ ହୋଇଥିଲେ। ପ୍ରୋଗ୍ରାମ ଅଧିକାରିଣୀ ଜ୍ୟୋସ୍ନାବାଳା ଦାସଙ୍କ ତତ୍ତ୍ୱାବଧାନରେ ଛାତ୍ରୀମାନେ ହେଲମେଟ ପିନ୍ଧି ଆସୁଥିବା ଲୋକଙ୍କୁ ଫୁଲ ଧରାଇଥିବା ବେଳେ ବିନା ହେଲମେଟଧାରୀଙ୍କୁ ଏହାର ଆବଶ୍ୟକତା ସମ୍ପର୍କରେ ପରାମର୍ଶ ଦେଇଥିଲେ। ସେହିଭଳି ୪ଚକିଆ ଯାନରେ ସିଟ୍ ବେଲ୍ଟ ବାନ୍ଧିଥିବା ଲୋକଙ୍କୁ ଫୁଲ ଓ ବିନା ସିଟ୍ ବେଲ୍ଟଧାରୀଙ୍କୁ ସଚେତନ କରାଇଥିଲେ। ସ୍ବେଚ୍ଛାସେବୀମାନଙ୍କ ଏଭଳି ରୁଣ୍ଡ ହୋଇଥିବା ଦେଖି ସେହି ସ୍ଥାନର କିଛି ଦୂର ଆଗରୁ ବିନା ହେଲମେଟ୍ଧାରୀ ବହୁ ଚାଳକ ଛାନିଆରେ ଫେରି ପଳାଇଯାଇଥିଲେ। ମହାବିଦ୍ୟାଳୟର ସମସ୍ତ ଅଧ୍ୟାପିକା, ଅଧ୍ୟାପକ, କର୍ମଚାରୀ ଓ ଖଇରା ପୋଲିସ ଏଥିରେ ସହଯୋଗ କରିଥିଲେ।
